બાલાસિનોર થી વિરણીયા ચોકડીને જોડતો માર્ગ ૧૦૦ કરોડના ખર્ચે ઈપીસી પ્રોજેકટ હેઠળ આશિષ ઈન્ફ્રા કંપની દ્ધારા બનાવવામાં આવી રહયો છે જેમાં કંપનીના નબળા અધિકારીઓ દ્ધારા ભરચોમાસાની ઋતુમાં ઠેરઠેર સાંકળા ડાયવર્ઝનો આપતા મુસાફરોને અવર-જવર કરવામાં ભારે તખલીફનો સામનો કરવાનો વારો આવે છે જ્યારે બીજી તરફ ગરનાળાની કામગીરી હલકી ગુણવત્તાવાળી દેખાઈ રહી છે જેમાં નાળાની આસપાસની દીવાલોમાં ખુલ્લી કપચી અને ફીનીસીગવાળું કામ ન કરવામાં આવતા અનેક પ્રશ્નો ઉઠી રહયા છે ત્યારે ગરનાળાનું કામ પૂર્ણ કરી તેની ઉપરના માર્ગ પર ખાડાઓ તેમજ તે માર્ગને સમયસર કામચલાઉ રીપેર ન કરવાના લીધે અનેક મોટા અકસ્માત થવાની શકયતાઓ દેખાઈ રહી છે ત્યારે સરકાર દ્ધારા કરોડોના ખર્ચે આ માર્ગ બનવા જઈ રહયો છે જેમાં ખાનગી કંપનીના અધિકારીઓની બેદરકારી તેમજ ભ્રષ્ટ્રાચારના લીધે આ માર્ગ ખોખલો તૈયાર થશે તેવો લોકમુખે ચર્ચાઈ રહયું છે.